CELEX: 32009R0594
Language: et
Date: 2009-07-08 00:00:00
Title: Komisjoni määrus (EÜ) nr 594/2009, 8. juuli 2009 , teatavate kaupade klassifitseerimise kohta kombineeritud nomenklatuuris

9.7.2009   
            
            
               ET
            
            
               Euroopa Liidu Teataja
            
            
               L 178/14
            
         
      KOMISJONI MÄÄRUS (EÜ) nr 594/2009,
   8. juuli 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tolliinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus märgitud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuli 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vinülideenfluoriidi ja heksafluoropropüleeni kopolümeer algkujul.
                              Sellel materjalil on elastomeeride venimise ja kokkutõmbumise omadused, kuid seda ei saa väävliga vulkaniseerida. Selle kopolümeeri ristsidumiseks on vaja aluselisi ühendeid või teatavaid peroksiide.
                           
                        
               
                  3904 69 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 39 märkustega 1, 4 ja 6, grupi 40 märkusega 4 a, grupi 39 alamrubriigi märkusega 1 ning CN-koodide 3904, 3904 69 ja 3904 69 90 sõnastusega.
                  Vinülideenfluoriidi ja heksafluoropropüleeni kopolümeer ei vasta grupi 40 märkuse 4 a kohasele sünteetilise kautšuki määratlusele, kuna see ei ole väävliga vulkaniseeritav.
                  Polü(vinülideenfluoriid) on gruppi 39 kuuluv polümeer (vt HSi selgitavad märkused, grupp 39, üldine, polümeeride lühendite loetelu ja rubriigi 3904 märkuste viimane lõik.
                  Vinülideenfluoriidi ja heksafluoropropüleeni kopolümeer algkujul on fluoritud kopolümeer, mis tuleb klassifitseerida gruppi 39 CN-koodi 3904 69 90 alla vastavalt grupi 39 märkustele 1, 4 ja 6 ning grupi 39 alamrubriigi märkusele 1.
               
            
                  
                              2.
                           
                           
                              Fluoroelastomeerrõngastihend (vinülideenfluoriidi ja heksafluoropropüleeni kopolümeer).
                              Selle toote koostismaterjalil (vinülideenfluoriidi ja heksafluoropropüleeni kopolümeer) on elastomeeride venimise ja kokkutõmbumise omadused, kuid seda ei saa väävliga vulkaniseerida. Selle ristsidumiseks on vaja aluselisi ühendeid või teatavaid peroksiide.
                           
                        
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 39 märkustega 1 ja 4, grupi 40 märkusega 4 a, XVI jaotise märkusega 2, grupi 90 märkusega 2 ning CN-koodide 3926, 3926 90 ja 3926 90 97 sõnastusega.
                  Kõnealune toode on elastomeertihend üldotstarbeliseks kasutamiseks. Seega ei ole see masina äratuntav osa kombineeritud nomenklatuuri XVI jaotise märkuse 2 ja grupi 90 märkuse 2 tähenduses ning järelikult ei või toodet klassifitseerida XVI jaotise ega grupi 90 alla.
                  Toote koostismaterjal ei vasta grupi 40 märkuse 4 a kohasele sünteetilise kautšuki määratlusele, kuna see ei ole väävliga vulkaniseeritav.
                  Polü(vinülideenfluoriid) on gruppi 39 kuuluv polümeer (vt HSi selgitavad märkused, grupp 39, üldine, polümeeride lühendite loetelu ja rubriigi 3904 märkuste viimane lõik).
                  Vinülideenfluoriidi ja heksafluoropropüleeni kopolümeer on fluoritud kopolümeer, mis tuleb klassifitseerida grupi 39 alla.
                  Järelikult on kõnealune toode gruppi 39 kuuluv plasttoode, mida KNis mujal ei ole nimetatud ja mis tuleb seepärast klassifitseerida CN-koodi 3926 90 97 alla.